EkBass/fiwiki-20250220-pages-articles huggingface dataset:
Ilkka Sasi

Ilkka Sasi (s. 1986) on suomalainen poliitikko ja Tampereen kaupunginvaltuutettu. Sasi oli vuosina 2017-2021 Kokoomuksen, KD:n ja RKP:n Tampereen valtuustoryhmän puheenjohtaja. 2021-2023 Sasi toimi Tampereen kaupunginvaltuuston 1. varapuheenjohtajana ja myöhemmin Tampereen kaupungin apulaispormestarina 2023–2024https://yle.fi/a/3-12011602. Sasi edustaa kokoomusta. Ilkka Sasin setä on poliitikko Kimmo Sasi.Bilekohu iski Tampereella – eduskunta­vaaleista pudotettu johtava kokoomus­poliitikko harkitsee rikosilmoitusta Ilta-Sanomat 1.11.2022, viitattu 24.8.2024 ==Rikosepäilykohu== Aamulehti kertoi Sasiin kohdistuvista rikosepäilyistä kesäkuussa 2024. Häntä epäiltiin 17-vuotiaan tytön seksuaalisesta ahdistelusta ja alkoholirikoksesta. Julkisuudessa myös uutisoitiin Sasin olevan epäillysti uhrin asemassa rikosnimikkeissä kunnianloukkaus, kiristyksen yritys ja laiton uhkaus. Elokuussa 2024 Sasiin kohdistetut syytteet epäillyistä rikoksista jätettiin nostamatta syyttäjän katsottua, ettei rikoksesta epäillyn syyllisyyden tueksi ole todennäköisiä syitä. Sasille oli kerrottu, että pikkujoulujen jatkoilla olleen seurueen kaikki jäsenet olisivat olleet täysi- ikäisiä. Epäilyt Sasin joutumisesta rikoksen uhriksi siirtyivät syyskuussa 2024 syyttäjän syyteharkintaan. Sasi erotettiin elokuussa 2024 Kokoomuksen ja RKP:n Tampereen valtuustoryhmästä aikaisemmin kesällä syntyneen kohun vuoksi.Juha Karilainen, Eedit Taipale (AL), Tampereen apulais­pormestari Ilkka Sasi erotettiin valtuusto­ryhmästä Helsingin Sanomat 20.8.2024, viitattu 20.8.2024 Syyskuussa kaupunginvaltuusto erotti hänet apulaispormestarin tehtävästä luottamuspulan vuoksi. ==Lähteet== Luokka:Tampereen pormestarit Luokka:Kansallisen Kokoomuksen poliitikot Luokka:Vuonna 1986 syntyneet Luokka:Elävät henkilöt
Sansac-de-Marmiesse

Sansac-de-Marmiesse () on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Ranskan keskiylängöllä Cèrejoen varrella, noin 12 kilometriä Aurillacin kaupungista lounaaseen. pienoiskuva|vasen|Château de Veyrières Château de Veyrières koostuu useasta eri aikana rakennetusta osasta. Linnan päätorni saattaa olla rakennettu jo 1200-luvulla, mutta sitä muutettiin 1500-luvulla lisäämällä neljä kulmavartiotornia. Kaksikerroksinen päärakennus on 1600-luvulta ja kaksi pientä siipeä lisättiin 1800-luvulla. Linna on yksityisomistuksessa. Goottilaistyylinen Saint-Sauveurin entinen luostarikirkko on listattu historiallisten monumenttien luetteloon. Kirkon laiva on rakennettu 1300-luvulla ja kellotorni 1400-luvulla. ==Lähteet== ==Aiheesta muualla== Luokka:Cantalin kunnat
Marjukka Arasola

Marjukka Arasola (s. 15. tammikuuta 1946 Turku) on suomalainen näyttelijä. Hän on näytellyt muun muassa Kuopion Yhteisteatterissa vuosina 1969–1973 ja Turun kaupunginteatterissa 1970- ja 1980-luvun taitteessa. Arasola on näytellyt elokuvissa Laulu tulipunaisesta kukasta (1971), Natalia (1979) ja Petos (1988) sekä televisionäytelmissä Muni maailmani, muni (1979), Kenraali Spoof (1982) ja Odotin aaltoa (1984). Marjukka Arasolan tytär on tanssija ja näyttelijä Sofia Arasola. ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1946 syntyneet Luokka:Elävät henkilöt
Emil Adolf Løvendal

Emil Adolf Løvendal tai Löwental (1839–1901) oli tanskalainen hyönteistutkija. Hän oli Kööpenhaminan eläintieteellisen museon (Zoologisk Museum) konservaattori. Hän on tunnettu taitavana hyönteistieteellisten teosten kuvittajana (vaskipiirtäjä). Hän kuvitti muun muassa J. C. Schiødten teoksen De metamorphosi Eleutheratorum observationes. Hänen omista hyönteistieteellisistä teoksistaan tärkein on De danske barkbiller (Scolytidæ et Platypodidæ Danicæ) og deres betydning for skov- og havebruget (1898).Tietosanakirja 1909, osa 11, Hakusana: Løvendal, Emil Adolf (Verkossa) ==Lähteet== Luokka:Tanskalaiset eläintieteilijät Luokka:Vuonna 1839 syntyneet Luokka:Vuonna 1901 kuolleet
Slovjanskin lämpövoimalaitos

Slovjanskin lämpövoimalaitos () on Mykolajivkassa Donetskin alueeen pohjoisosassa Ukrainassa sijaitseva lämpövoimalaitos, jonka teho on 830 megawattia. Osana Ukrainan vastaista sotaansa venäläisjoukot ampuivat toukokuun alussa voimalaa viidellä tykistöraketilla. Iskussa ei aiheutunut henkilövahinkoja. == Lähteet == Luokka:Ukrainan kivihiilivoimalat Luokka:Kramatorskin piiri
Kerry Emanuel

Kerry Emanuel (s. 21. huhtikuuta 1955) on yhdysvaltalainen meteorologian professori, joka on tehnyt valtaosan urastaan Massachusetts Institute of Technologyssä. Emanuelin ura on keskittynyt mesometeorologian ja trooppisten sääjärjestelmien sekä veden roolin ymmärtämiseen maapallon ilmastossa. Hänen tutkimuksensa on auttanut ymmärtämään vesi- ja lumisadenauhoja talvisten matalapaineiden yhteydessä, veden olomuutonmuutoksen vaikutuksia matalapaineisiin ja rintamiin sekä hurrikaanien ja muiden trooppisten ilmiöiden fysiikkaa. Hän käyttänyt fysikaalisia malleja pitkän aikavälin hurrikaaniriskien kvantitatiiviseen arviointiin ja ennusti ensimmäisenä hurrikaanien voimistuvan ilmaston lämpenemisen myötä. TIME-lehti arvioi vuonna 2006 Emanuelin olevan yksi sadasta merkittävimmästä ihmisestä, jotka muuttavat maailmaa kyvyillään, teoillaan ja esimerkillään. Lehti käytti yhtenä perustelunaan artikkelia, jonka Emanuel julkaisi juuri ennen Hurrikaani Katrinan tuhoa, ja jossa Emanuel kytkee hurrikaanien voimistumisen ilmaston lämpenemiseen. == Lähteet == Luokka:Yhdysvaltalaiset meteorologit [[Luokka:Yhdysvaltalaiset professorit[[ Luokka:Massachusetts Institute of Technologyn professorit Luokka:Vuonna 1955 syntyneet Luokka:Elävät henkilöt
Leonid Volkov (poliitikko)

Leonid Volkov (; s. 1980 Sverdlovsk) on venäläinen Tulevaisuuden Venäjää edustanut poliitikko, joka johti Aleksei Navalnyin perustamaa Korruption vastaista säätiötä vuoteen 2023 saakka.A Conversation with Leonid Volkov Fletcher Russia and Eurasia Program 2.9.2019, viitattu 20.8.2024 Darya Tarasova, Tara John, Russia blamed after Navalny’s former chief of staff attacked with hammer in Lithuania CNN 13.3.2024, viitattu 20.8.2024 Leonid Volkov Maurice R. Greenberg World Fellows Program, viitattu 20.8.2024 Volkov sai maisterin arvon matematiikassa ja väitteli filosofian tohtoriksi tietojenkäsittelytieteessä Uralin valtionyliopistosta. Hän istui Jekaterinburgin kaupunginduuman sitoutumattomana jäsenenä vuosina 2009–2013. Lisäksi hän toimi Venäjän opposition koordinointineuvoston keskusvaalikomitean johtajana. Volkov oli Navalnyin kampanjajohtaja ja henkilöstöpäällikkö pormestarinvaalikampanjassa Moskovassa vuonna 2013. Hän toimi samoissa tehtävissä Navalnyin tavoitellessa presidenttiehdokkuutta vuonna 2018. Volkov perusti vuonna 2016 Venäjällä järjestön internetin vapautta ja ihmisten digitaalisia oikeuksiaLeonid Volkov Copenhagen Democracy Summit, viitattu 20.8.2024 edistämään. Hänet valittiin Yale World Fellow’ksi vuonna 2018. Vuonna 2019 hän muutti perheineen Vilnaan. Venäjä pitää Volkovia terroristina, ja häntä kohtaan on maassa avattu lukuisia poliittisia rikostutkintoja. Volkovin kimppuun hyökättiin vasaralla lähellä hänen kotiaan Vilnassa 12. maaliskuuta 2024. Hän joutui sairaalahoitoon. Kira Jarmyšin mukaan Volkov oli saanut silmiinsä kyynelkaasua autonsa ikkunan tultua rikotuksi, minkä jälkeen hyökkääjä oli hakannut Volkovia vasaralla osuen raajoihin. Liettuan tiedustelupalvelun mukaan Venäjä oli todennäköisesti hyökkäyksen taustalla. Myös Korruption vastaisen säätiön johtaja Ivan Ždanov syytti iskusta Venäjää. Liettuan presidentti Gitanas Nausėda piti iskua suunnitelmallisena ja yhdisti sen laajempaan kokonaisuuteen, jossa myös Liettuan lipun häpäisy oli yleistynyt ja monumentteihin oli kohdistettu ilkivaltaa. Volkov piti Venäjän vuoden 2024 presidentinvaalia propagandistisena pyrkimyksenä levittää toivottomuutta äänestäjäkunnassa ja Vladimir Putinin ylivertaisen kansansuosion signalointina. == Lähteet == Luokka:Venäläiset poliitikot Luokka:Venäläiset toisinajattelijat Luokka:Vuonna 1980 syntyneet Luokka:Elävät henkilöt
Khimairoiden talo

Khimairoiden talo () eli Horodeckin talo on rauhan aikana Ukrainan presidentin pienenä virka-asuntona ja neuvottelutilana toimiva, vuonna 1903 valmistunut art nouveau -tyylisuunnan rakennus Kiovan Petšerskin piirissä, vastapäätä presidentinhallinnon rakennusta. Rakennuksen suunnitteli ja rakennutti puolalaistaustainen ukrainalainen arkkitehti Władysław Horodecki ja sen eläin- ja khimaira-koristeaiheita veisti italialainen arkkitehti Emilio Sala. Rakennus nousi kansainvälisiin parrasvaloihin, kun Ukrainan presidentti Volodymyr Zelenskyin esiintyi sen edustalla televisiokameroille näyttävästi pian Venäjän laittoman hyökkäyssodan alkamisen jälkeen 24. helmikuuta 2022. Адміністрація Президента України-3.JPG|Ukrainan presidentinhallinnon rakennus (vasemmalla), vastapäätä Khimairoiden talo (oikealla). Stamp of Ukraine s1755.jpg|Ukrainalainen postimerkki (2019). Architectural details on House with Chimaeras 2007.JPG|Arkkitehtuurin yksityiskohtia. == Lähteet== ==Aiheesta muualla== Luokka:Petšerskin piiri Luokka:Kiovan rakennukset ja rakennelmat Luokka:Ukrainan virka-asunnot
Åssidenin kirkko

Åssidenin kirkko () on Drammenin kunnassa Buskerudin läänissä Norjassa sijaitseva tiilinen pitkäkirkko vuodelta 1967. ==Lähteet== ==Aiheesta muualla== Luokka:Norjan kivikirkot Luokka:Drammen
Saif ibn Umar

Saif ibn Umar (k. 786–809) oli 700-luvulla elänyt historioitsija, joka asui Kufassa. Hän kirjoitti sittemmin kadonneen teoksen Kitāb al-futūh al-kabīr wa- l-ridda ("Suuri kirja valloituksista ja Ridda-sodista"). Se oli myöhemmän historioitsija al-Tabarin (839–923) pääasiallinen lähde Ridda-luopumussodista ja islamin varhaisista valloituksista. Al-Dhahabin mukaan Saif kuoli Harun al- Rashidin (786–809) hallituskauden aikana.Landau-Tasseron 1990; Pourshariati 2008, s. 165Shoshan 2016, s. 1 Julius Wellhausenin (1844–1928) esittämän kritiikin jälkeen Saifia on lähteenä pidetty epäluotettavana.Landau-Tasseron 1990, s. 1 == Lähteet == * * * === Viitteet === Luokka:Muslimihistorioitsijat
Fjellin kirkko (Drammen)

Fjellin kirkko () on Drammenin kunnassa Buskerudin läänissä Norjassa sijaitseva kivikirkko vuodelta 1984. ==Lähteet== ==Aiheesta muualla== Luokka:Norjan kivikirkot Luokka:Drammen
Fjellin kirkko

Fjellin kirkko voi tarkoittaa seuraavia: * Fjellin kirkko, kirkko Drammenin kunnassa Norjassa * Fjellin kirkko, kirkko Øygardenin kunnassa Norjassa
Nedre Eikerin kirkko

Nedre Eikerin kirkko () on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1860. ==Lähteet== ==Aiheesta muualla== Luokka:Norjan puukirkot Luokka:Drammen
Drangedalin kirkko

Drangedalin kirkko () on Drangedalin kunnassa Telemarkin läänissä Norjassa sijaitseva puinen ristikirkko vuodelta 1775. ==Lähteet== ==Aiheesta muualla== Luokka:Norjan puukirkot Luokka:Drangedal
Tørdalin kirkko

Tørdalin kirkko () on Drangedalin kunnassa Telemarkin läänissä Norjassa sijaitseva puinen ristikirkko vuodelta 1809. ==Lähteet== ==Aiheesta muualla== Luokka:Norjan puukirkot Luokka:Drangedal
Krokenin kirkko (Drangedal)

Krokenin kirkko () on Drangedalin kunnassa Telemarkin läänissä Norjassa sijaitseva puinen pitkäkirkko vuodelta 1910. ==Lähteet== ==Aiheesta muualla== Luokka:Norjan puukirkot Luokka:Drangedal
Krokenin kirkko

Krokenin kirkko voi tarkoittaa seuraavia: * Krokenin kirkko, kirkko Drangedalin kunnassa Norjassa * Krokenin kirkko, kirkko Tromssan kunnassa Norjassa
J. C. Schiødte

Jørgen Christian Schiødte (1815–1884) oli tanskalainen hyönteistutkija. Hän oli Kööpenhaminan yliopiston v.t. professori ja Kööpenhaminan eläintieteellisen museon (Zoologisk Museum) intendentti. Hän saavutti asemansa täysin itseopiskelun avulla, tutkintoja suorittamatta. Schiødten teokset liikkuivat etupäässä hyönteismorfologian ja -biologian alalla, ja hän koetti ennen muuta selvittää ruumiinrakenteen riippuvuutta elintavoista. Hänen teoksiaan ovat Genera og species af Danmarks Eleutherata (1841) sekä De metamorphosi Eleutheratorum observationes. Bidrag til insekternes udviklingshistorie (1862-75), joka sisältää mestarillisia selityksiä kovakuoriaistoukista ja -koteloistaTietosanakirja 1909, osa 11, Hakusana: Schiødte, Jorgen Christian (Verkossa) ja jonka on kuvittanut Emil Adolf Løvendal.Tietosanakirja 1909, osa 11, Hakusana: Løvendal, Emil Adolf (Verkossa) ==Lähteet== ==Aiheesta muualla== Luokka:Tanskalaiset eläintieteilijät Luokka:Vuonna 1815 syntyneet Luokka:Vuonna 1884 kuolleet
Victor Larsen

Otto Victor Larsen (25. helmikuuta 1890 Nørre Alslev – 24. huhtikuuta 1952 Brarup) oli tanskalainen opettaja ja konservatiivisen kansanpuolueen poliitikko. Hän istui kansakäräjillä vuosina 1935–1952 ja toimi Tanskan liikenne- ja viestintäministerinä 1950–1952. ==Lähteet== Luokka:Tanskan liikenneministerit Luokka:Tanskalaiset opettajat Luokka:Vuonna 1890 syntyneet Luokka:Vuonna 1952 kuolleet
Neslandsvatn

Neslandsvatn on taajama Drangedalin kunnassa Telemarkin läänissä Norjassa. Taajaman pinta-ala on 0,3 neliökilometriä ja asukasluku 294 vuonna 2023. ==Lähteet== ==Aiheesta muualla== Luokka:Norjan taajamat Luokka:Drangedal
Yli

Yli on taajama Notoddenin kunnassa Telemarkin läänissä Norjassa. Taajaman pinta-ala on 0,24 neliökilometriä ja asukasluku 295 vuonna 2023. ==Lähteet== ==Aiheesta muualla== Luokka:Norjan taajamat Luokka:Notodden
Juri Jegorov

Juri Jegorov (; 1954 Kazan – 1988 Amsterdam) oli neuvostoliittolainen länsimaihin loikannut pianisti.Youri Egorov Queen Elisabeth Competition, viitattu 20.8.2024 Jegorov aloitti musiikin opiskelun 6-vuotiaana Kazanin musiikkikoulussa. Hän sai 12-vuotiaana palkinnon parhaasta Dmitri Šostakovitšin toisen pianokonserton tulkinnasta kansallisen tason kilpailussa. 17-vuotiaana Jegorov aloitti kuusi vuotta kestäneet pianonsoiton opinnot Moskovan konservatoriossa, jossa häntä opetti Jakov Zak. Vuonna 1971 hän pääsi neljännelle sijalle Long–Thibaud-kilpailussa Pariisissa. Vuonna 1974 Jegorov sai kolmannen palkinnon kansainvälisessä Tšaikovski-kilpailussa ja vuosi myöhemmin Kuningatar Elisabetin musiikkikilpailussa. Jegorov oli toukokuussa 1976 luvallisesti Italiassa. Hän päätti tuolloin loikata ja haki poliittista turvapaikkaa Alankomaista. Hän tutustui Amsterdamissa arkkitehti Jan Brouweriin, josta tuli hänen elämänkumppaninsa. Vuonna 1977 Jegorov osallistui Texasissa kansainväliseen Van Cliburn -pianokilpailuun, jossa hän sai osakseen yleisön suosion. Hän ei kuitenkaan päässyt finaaliin. Pettyneet yleisön jäsenet keräsivät hänelle voittajan palkkiota vastanneen 10 000 dollarin summan. Impressaari Maxim Gershunoff tarjoutui mahdollistamaan Jegoroville konserttisarjan pitämisen. Jegorov piti New Yorkissa ensimmäisen resitaalinsa vuonna 1978 Alice Tully Hallissa. Tulevina kuukausina hän esiintyi Chicagossa. Heinäkuussa 1978 lehti Musical America valitsi Jegorovin kuukauden muusikoksi. Jegorov esiintyi Carnegie Hallissa ensimmäisen kerran 16. joulukuuta 1978. Esiintymisestä tehtiin liveäänitys. Jegorov esiintyi vuonna 1981 kaikkien aikojen ensimmäisessä La Roque-d'Anthéronin pianofestivaalissa. Jegorov keskittyi 1980-luvulla esiintymisiin enimmäkseen Euroopassa. Solististen esiintymisten ohella hän esiintyi muiden muassa Barbara Hendricksin ja Emmy Verheyn kanssa. Jegorov levytti säännöllisesti EMI-levymerkille. Hän kuoli 33-vuotiaana AIDS:iin kotonaan Amsterdamissa. == Lähteet == Luokka:Neuvostoliittolaiset pianistit Luokka:Vuonna 1954 syntyneet Luokka:Vuonna 1988 kuolleet
Gävlen paloasema

Gävlen paloasema () on Gävlen kunnassa Ruotsissa sijaitseva jugendtyylinen paloasema, joka valmistui Ferdinand Bobergin suunnittelemana vuonna 1891. Gävlessä oli vuonna 1869 riehunut tuhoisa kaupunkipalo, minkä jälkeen paloaseman tarpeeseen alettiin kiinnittää huomiota. Gävlen paloasema oli maansa ensimmäisiä nimenomaan palokunnan käyttöön suunniteltuja rakennuksia. Taloa remontoitiin ja laajennettiin 1970-luvulla, jolloin saatiin lisää tilaa muun muassa ajoneuvohalleille ja virkistystiloille. ==Kuvia== Gavle brand 1900.jpg|Palomiehiä ja kalustoa 1900-luvun alussa. Gävle brandstation, tillbyggnad.jpg|1970-luvulla valmistuneet autotallit rakennuksen takana. ==Lähteet== ==Aiheesta muualla== paloasema Luokka:Jugend Luokka:Ruotsin paloasemat
Gustav Bang

Gustav Bang (26. syyskuuta 1871 – 31. tammikuuta 1915) oli tanskalainen historioitsija ja sosiaalidemokraattinen poliitikko. Hän kirjoitti viikoittain Social-Demokrateniin valistavia artikkeleita ajankohtaisista aiheista. Vuosina 1910–1915 hän oli kansanedustajana kansankäräjillä. Bangin puoliso oli Nina Bang. Historioitsijana Bang oli taipuvainen sosiaalidarwinistiseen ajatteluun, ja esitti muun muassa väitöskirjassaan että Tanskan aateli oli menettänyt valtansa biologisen rappeutumisen takia. ==Teoksia== * Den gamle Adels Forfald (väitöskirja, 1897) * Illustreret Kulturhistorie. Europas Kulturhistorie i Fortællinger for Folket (1899) ==Lähteet== ==Aiheesta muualla== Luokka:Tanskalaiset historioitsijat Luokka:Tanskalaiset poliitikot Luokka:Vuonna 1871 syntyneet Luokka:Vuonna 1915 kuolleet
Ivan Ždanov

Ivan Jurjevitš Ždanov (; s. 17. elokuuta 1988) on venäläinen oppositiovaikuttaja.Жданов Иван Юрьевич Memorial, viitattu 21.8.2024 Ždanov toimi Aleksei Navalnyin keskeisenä avustajana. Hän on koulutukseltaan juristi.Exiled Navalny Aide’s Father Released From Prison The Moscow Times 1.11.2023, viitattu 21.8.2024 Ždanov nousi Navalnyin perustaman Korruption vastaisen säätiön johtoon vuonna 2018. Lisäksi hän on toiminut Tulevaisuuden Venäjä -puolueen hallituksessa. Ždanov lähti maanpakoon vuonna 2019. Venäjä asetti hänestä etsintäkuulutuksen. Ždanovin isä Juri tuomittiin joulukuussa 2021 kolmen vuoden ehdolliseen vankeusrangaistukseen petoksesta ja väärennöksestä. Tammikuussa 2022 isä pidätettiin, koska hänen katsottiin poistuneen Narjan-Marista ilman oikeuden lupaa Nižni Novgorodin alueelle. Isä määrättiin helmikuussa 2022 sijoitettavaksi Arkangelin alueelle rangaistuslaitokseen.Father Of Navalny Associate Zhdanov Jailed For Parole Violation Radio Free Europe/Radio Liberty 17.2.2022, viitattu 21.8.2024 Hän vapautui syksyllä 2023, mutta hänet asetettiin kolmeksi vuodeksi hallinnolliseen valvontaan. Memorial tunnusti Ždanovin isän poliittiseksi vangiksi. Nuorempi Ždanov piti tapausta Venäjän presidentinhallinnon harjoittamana painostuksena. Korruption vastainen säätiö oli kesällä 2021 kielletty Venäjällä ääriliikkeenä. Ivan Ždanov itse oli Venäjällä pidätettynä lyhyitä aikoja.Harry Buller, Opposition in exile: in conversation with Ivan Zhdanov The Isis Magazine 2.6.2024, viitattu 21.8.2024 Helmikuussa 2024 hän piti Navalnyin kuolemaa murhana ja syytti siitä Vladimir Putinia.Director of Alexey Navalny’s Anti-Corruption Foundation says Navalny was likely killed Meduza 16.2.2024, viitattu 21.8.2024 Ždanov piti myös maaliskuussa 2024 Leonid Volkoviin kohdistettua vasarahyökkäystä Venäjän toimenpiteenä.Darya Tarasova, Tara John, Russia blamed after Navalny’s former chief of staff attacked with hammer in Lithuania CNN 13.3.2024, viitattu 21.8.2024 == Lähteet == Luokka:Venäläiset toisinajattelijat Luokka:Vuonna 1988 syntyneet Luokka:Elävät henkilöt
Peilisali

Peilisali tai peiligalleria (pienemmässä mittakaavassa peilikamari) on yleensä linnassa tai palatsissa oleva juhlallinen sali tai galleria, jonka sisustuksessa peilit ovat pääosassa. Ensimmäiset peilisalit rakennettiin barokin aikaan 1600-luvulla, ja ne olivat suosittuja myös rokokoon kaudella 1700-luvulla. Kookkaiden peilien valmistaminen oli pitkään sekä vaikeaa että kallista, joten peilit olivat statussymboleja, jotka julistivat hallitsijoiden ja aatelisten mahtia ja rikkautta. Peilit myös loivat huoneisiin tilantuntua ja heijastivat niin päivänvaloa kuin kynttilänvaloakin. Suuria peilisaleja käytettiin juhlasaleina sekä erilaisten seremonioiden ja tilaisuuksien, kuten naamiaisten ja tanssiaisten, järjestämiseen. Pienempiä peilikamareita puolestaan käytettiin taide-esineiden kuten arvokkaan posliinin tai chinoiserien esittelyyn. Kuuluisin ja kenties suurenmoisin peilisali on Versailles'n palatsissa oleva, vuonna 1684 valmistunut Ludvig XIV:n peilisali, La Grande Galerie tai Galerie des Glaces, joka toimi esikuvana lukuisille muille peilisaleille. Tunnettuja peilisaleja on mm. Schönbrunnin linnassa Wienissä, Pietarhovin palatsissa Pietarissa, Charlottenburgin linnassa Berliinissä, Herrenchiemseen uudessa palatsissa Baijerissa ja Medicien Palazzo Medici-Riccardissa Firenzessä. Suomessa peilisaleja on mm. Presidentinlinnassa ja Hotelli Kämpissä. ==Kuvia== Presidentin linna.jpg|Presidentinlinnan Peilisali. Franz Heinrich 002.jpg|Maalaus Schönbrunnin linnan peilisalista. RSLB Spiegelkabinett.jpg|Peilikamari Ludwigsburgin linnassa. Galleria Luca Giordano.jpg|Peilisali Medicien suvun Palazzo Medici-Riccardissa. Spiegelgalerie Herrenchiemsee.jpg|Peilisali Baijerin Ludgvig II:n Herrenchiemseen palatsissa. ==Lähteet== Luokka:Tilat
Marian katedraali (Damaskos)

Marian katedraali () on katedraali ja ortodoksisen kirkon Antiokian ja koko Idän patriarkan istuin Syyrian pääkaupunki Damaskoksessa sen Suoran kadun varrella. Paikalla on sijainnut pitkään kirkkoja, mutta niiden tullessa hävitetyksi useampaan otteeseen nykyinen katedraali on perua 1800-luvun ja 1900-luvun jälleenrakennustöistä. Katedraali voidaan jakaa rakennuskompleksina usampaan kirkkoon. ==Katedraali== Marian katedraali sijaitsee Damaskoksen historiallisessa keskustassa niin sanotun Suoran kadun varrella sen puolivälin paikkeilla. Katedraali on Antiokian ja koko Idän patriarkan istuin. Se käsittää rakennuskompleksin, joka voidaan jakaa viiteen kirkkoon, joita ovat Pyhän Marian kiekko, Pyhän Theklan kirkko, Pyhän Katariinan kirkko, Pyhän Nikolauksen kirkko, sekä Pyhien Kyprianoksen ja Justinan kirkko. ==Historia== Kirkoilla paikalla on pitkä historia, joskin vanhimmat rakennukset eivät ole säilyneet nykypäiviin saakka. Rakennus on tuhoutunut ja jälleenrakennettu historiansa aikana useaan otteeseen. Bysanttilaiseen tyyliin rakennetusta kirkosta on joitakin arkeologisia jäänteitä. Muslimien valloitettua Damaskoksen kristityt joutuivat luopumaan vanhasta keskusestaan Pyhän Johanneksen kirkosta entisen Juppiterin temppelin alueella kalifi al-Walidin alkaessa rakentaa Umaijadi-moskeijaa. Kristittyjen keskus siirtyi nykyisen katedraalin paikalle, jolla sijaitsi jo tuolloin Marian kirkko. Vuonna 1401 kaupungin kirkot kärsivät mittavia tuhoja muiden rakennusten ohella Damaskoksen valtauksessa, Vuonna 1860 druusien ja kristittyjen väliset jännitteet Libanonin alueella levisivät ja kirkko poltettiin kristittyjen verilöylyn yhteydessä. Nykyinen katedraali on suurimmaksi osaksi perua vuoden 1860 hävitysten jälkeen tehdyistä jälleenrakennushankkeista. ==Lähteet== Luokka:Syyrian kirkot Luokka:Damaskoksen rakennukset ja rakennelmat
Lilo ja Stitch (vuoden 2025 elokuva)

Lilo ja Stitch () on vuonna 2025 ensi-iltansa saava tieteiselokuva, jonka on ohjannut Dean Fleischer Camp. Elokuvan pääosissa ovat Maia Kealoha, Chris Sanders, Zach Galifianakis, Sydney Agudong, Billy Magnussen, Courtney B. Vance, Tia Carrere, Amy Hill, ja Jason Scott Lee, joka perustuu Disneyn samannimiseen animaatioelokuvaan vuodelta 2002. Luokka:Vuoden 2025 yhdysvaltalaiset elokuvat Luokka:Disneyn elokuvat Luokka:IMAX-elokuvat
Laivastotukikohta

Laivastotukikohta on sotilastukikohta, joka toimii sota-alusten satamana, kun ne eivät ole merellä, ja usein myös muissa merisodankäyntiin liittyvissä tukitehtävissä. Laivastotukikohdista löytyy itse laiturien lisäksi usein paljon muutakin infrastruktuuria, esimerkiksi laivojen huoltoon tarvittavia telakkatiloja, varastoja ja muita logistiikkatiloja sekä muissakin tukikohdissa tyypillisiä sotilasrakennuksia, kuten kasarmeja. Jotkin laivastotukikohdat saattavat sisältää jopa oman lentokentän laivaston ilma- aluksille. Laivastotukikohta voi toimia myös keskeisessä hallinnollisessa asemassa, jos siellä sijaitsee korkea-arvoinen esikunta. == Katso myös == *Sukellusvenetukikohta *Lentotukikohta == Lähteet == == Aiheesta muualla == Luokka:Satamat Luokka:Sotilasalueet Luokka:Merisodankäynti
Vaiana (vuoden 2026 elokuva)

Vaiana () on tuleva vuonna 2026 musikaalielokuva, jonka on ohjannut Thomas Kail. Elokuvan pääosissa ovat Catherine Lagaʻaia, Dwayne Johnson, John Tui, Frankie Adams, ja Rena Owen. == Näyttelijät == Alkuperäinen näyttelijä Rooli Catherine Lagaʻaia Vaiana Dwayne Johnson Maui John Tui Päällikkö Tui Frankie Adams Sina Rena Owen Gramma Tala
Samuel Charters

Samuel Barclay Charters (1. elokuuta 1929 Pittsburgh, Pennsylvania – 18. maaliskuuta 2015) oli yhdysvaltalainen musiikkitieteilijä, levytuottaja ja kirjailija. Chartersin vuonna 1959 ilmestynyt teos The Country Blues oli ensimmäinen kirjana julkaistu tutkimus country blues -genrestä. Kirjan ilmestymisen jälkeen hän työskenteli musiikkituottajana Prestige- ja Vanguard- levy-yhtiöille. Hän tuotti myös Buddy Guyn, Junior Wellsin ja Country Joe and the Fishin albumeja. The Country Blues -kirjaa seurasivat sitä laajemmat teokset The Bluesmen (1967) ja Sweet as the Showers of Rain (1977). Niistä jälkimmäinen oli kirjoitettu Ruotsissa, jonne Charters oli muuttanut Yhdysvaltain Vietnam-politiikan vaikuttamana yhdessä Ann-vaimonsa kanssa. Charters on kääntänyt englanniksi valikoiman Edith Södergranin runoja kokoelmaksi We Women (Oyez 1977).We Women, Finna.fi, viitattu 21.8.2024 ja Bo Carpelanin runoja kokoelman Gården = The courtyard (Swedish Books, 1982).Gården = The courtyard, Finna.fi, viitattu 21.8.2024 Samuel ja Ann Charters luovuttivat vuonna 2000 suuren äänilevyjä, valokuvia ja papereita sisältävän arkistonsa Connecticutin yliopistolle, jossa Ann oli opettanut. == Lähteet == Luokka:Yhdysvaltalaiset musiikkitieteilijät Luokka:Yhdysvaltalaiset musiikkituottajat Luokka:Yhdysvaltalaiset kirjailijat Luokka:Vuonna 1929 syntyneet Luokka:Vuonna 2015 kuolleet
L3

L3 voi viitata muun muassa näihin: * L3, tietotekniikassa kolmannen tason välimuisti * L3, tähtitieteessä eräs Lagrangen pisteistä * Haploryhmä L3 (mtDNA) * L-3 Frunzenets, neuvostoliittolainen sukellusvene
Isosoihtuköynnös

Isosoihtuköynnös eli borneonkaunotar (Aeschynanthus speciosus), on Aasiasta kotoisin oleva kasvi, jota kasvatetaan muualla koriste- ja huonekasvina. == Ulkonäkö ja koko == Isosoihtuköynnöksen versot ovat puisevia ja voivat kasvaa 80 cm pitkiksi. Ne voivat olla riippuvia tai kohota ylöspäin. Lehdet ovat kuperia ja paksuja, ja kasvavat 2–3 lehden kiehkuroissa. Ne ovat väriltään tummanvihreät, runsaassa valossa ne punertuvat. Runsasnuppuiset kukinnot kehittyvät oksien kärkiin ja kestävät pitkään. Oranssinpunaiset, huulimaiset kukat ovat 8–9 cm mittaiset. == Alkuperä ja elinympäristö == Isosoihtuköynnös kasvaa luonnonvaraisena Malakan niemimaalla, Sumatralla, Borneolla, Jaavalla ja Thaimaassa. Se kasvaa puiden päällä epifyyttinä. == Lähteet == Luokka:Gesneriakasvit
Sukellusvenetukikohta

Sukellusvenetukikohta on sukellusveneille tarkoitettu sotilastukikohta, jossa sukellusveneitä voidaan muun muassa huoltaa ja aseistaa. Sotilassukellusveneet toimivat monesti tavanomaisista laivastotukikohdista käsin, mutta niille on rakennettu myös kokonaan omia tukikohtia. Kokonaan umpinaisia tai maanalaisia sukellusvenetukikohtarakennelmia kutsutaan sukellusvenebunkkereiksi. == Lähteet == Luokka:Satamat Luokka:Sotilasalueet Luokka:Merisodankäynti
Eurocup Formula Renault 2.0 -kausi 2000

Formula Renault 2000 Eurocup kausi 2000 oli sarjan kymmenes kausi. Sarjan mestaruuden voitti brasilialainen Felipe Massa. Toiseksi sijoittui hollantilainen Charles Zwolsman ja kolmanneksi italialainen Matteo Grassotto. ==Kuljettajien pisteet== Sijoitus Kuljettaja Pisteet 1 Felipe Massa 140 2 Charles Zwolsman 124 3 Matteo Grassotto 116 4 Richard Antinucci 108 5 Mike Schmidt 94 6 Markus Winkelhock 78 7 Kimi Räikkönen 62 8 Marcel Lasée 54 9 Hugo van der Ham 48 10 Jörg Hardt 46 11 Toby Scheckter 40 12 Fabrizio del Monte 28 13 Jean de Pourtales 26 14 Thomas Pichler 24 15 Tom Sisley 24 16 Danny Watts 20 17 Éric Salignon 20 18 Andrea Belicchi 12 19 Nicolas Lapierre 12 20 Augusto Farfus 10 ==Lähteet== ==Aiheesta muualla== *http://www.driverdb.com/standings/129-2000/ Luokka:World Series by Renault Luokka:Vuoden 2000 moottoriurheilu
Lohiluoman rautatieasema

Lohiluoman rautatieasema () on linjavaihde Seinäjoen ja Kaskisten välisellä Suupohjan radalla Kurikassa, Etelä-Pohjanmaan maakunnassa. Lohiluoman rautatieasema perustettiin lähelle Kurikan ja Kauhajoen rajaa, ja se avattiin 1. elokuuta 1913. Thure Hellströmin suunnittelema asemarakennus rakennettiin samana vuonna. Asema on sijainniltaan maaseutuasutuksen ympäröimä, eikä sen ympärille missään vaiheessa muodostunut taajaa asutusta. Aseman merkitys laski 1960-luvun aikana merkittävästi: vuonna 1961 pysäkki muutettiin laiturivaihteeksi ja noin kolme vuotta myöhemmin miehittämättömäksi seisakevaihteeksi. Henkilöliikenne loppui 26. toukokuuta 1968. Lohiluoman asemarakennus myytiin yksityiselle omistajalle ja siirrettiin pois paikaltaan 1980-luvun aikana. Myös aseman vesitorni on purettu. Aseman kohdalla on jäljellä enää pumppurakennus ja sivuraide. == Lähteet == Luokka:Kurikan liikenne Luokka:Etelä-Pohjanmaan rautatieliikennepaikat
Obytitšnan lahti

Obytitšnan lahti () on lahti Asovanmeren pohjoisrannikolla, noin 10 kilometriä Prymorskin kaupungista lounaaseen Zaporižžjan alueen eteläosassa, Ukrainassa. Obytitšnan lahti huuhtelee sitä Asovanmerestä erottavan Obytitšnan kynnään luoteis- ja pohjoisrantoja. Siitä johtuvasti kumpikin sisällytettiin Ramsarin sopimuksen piiriin kuuluvien kansainvälisesti merkittävien kosteikkojen luetteloon 23. marraskuuta vuonna 1995. Yhdessä kynnään kanssa lahti on 28.2.1997 alkaen luokiteltu vesistöalueiden ja kosteikkojen ekologisen koskemattomuuden ylläpitämista koskevan kansainvälisen Ramsarin sopimuksen suojelunalaiseksi. Ukrainan presidentin Petro Porošenkon huhtikuussa vuonna 2019 antamalla asetuksella julistettiin niin Obytitšnan kynnäs kuin lahti kansallisesti tärkeäksi "Primorskyi" vesialueeksi. Obytitšnan lahden pituus on 30 kilometriä ja syvyys kuudesta kahdeksaan metriin. Lahteen virtaavat Obytitšna-, Solona- ja Lozuvatkajoki. Joidenkin lähteiden mukaan myös Korsakjoki. Vesistön pohja on mudan peitossa, sen pohjoiset mannerrannat ovat korkeita ja suojaisten lahdekkeiden rikkomia. Veden suolapitoisuus on jopa 13,8‰. Täällä hallitsee kostea subtrooppinen ilmasto ja keskimääräinen veden lämpötila on kesällä +22– +27°, korkeimmillaan +32. Talvella lahti jäätyy. Obytitšnan kynnään lähettyvillä käytiin sisällissodan loppuvaiheen meritaistelu Neuvostoliiton puna-armeijan Asovanmeren laivaston ja Wrangelin johtamaa valkokaartia tukevan laivueen alusten välillä. Syyskuun 14. päivänä v. 1920 valkokaartin joukot lähtivät hyökkäykseen kohti Donbassia ja Jekaterinoslavia, Pohjois-Tauriassa. Silloin samana päivänä heille rannikkopuolista vahvistusta antava, neljästä tykkiveneestä, yhdestä miinanraivaajasta, hävittäjästä ja partioveneestä koostuva Valkokaartin laivue pommitti Berdjanskia. Mariupolista saapunut Asovanmeren laivastoyksikkö löysi aamulla 15. syyskuuta Obytitšnan lahteen ankkuroidut vihollisalukset ja ryhtyi taisteluun niitä vastaan. Valkokaartin laivueen silloinen tappio hidasti heidän etenemisen tahtia Berdjanskin alueella. Toisen maailmansodan aikana natsit pommittivat syvyyspommeilla Obytitšnan lahden poukamia, joissa saattoi olla ankkuroituina Neuvostoliiton panssaroituja sukellusveneitä. Tästä johtuen oletetaan edelleen löytyvän sellaisia lahden perukoita, joihin lähestyminen voi olla hengenvaarallista. ==Lähteet== Luokka:Ukrainan maantiede Luokka:Asovanmeri
Bleed From Within

Bleed From Within on brittiläinen metallimusiikin yhtye. Yhtye on perustettu vuonna 2005 Glasgow'n lähistöllä. == Jäsenet == Jäsenet: * Davie Provan (bassokitara, 2005-) * Ali Richardson (rummut, 2005-) * Craig Gowans (kitarat, 2005-) * Scott Kennedy (laulu, 2005-) * Steven Jones (kitarat, 2017-) == Diskografia == * * * * * * == Lähteet == == Aiheesta muualla == * * Luokka:Brittiläiset metalliyhtyeet
Cinesite Animation

Cinesite Animation on kanadalainen tuotanto- ja palveluanimaatiostudio, jonka kotipaikka on Montreal, Quebec. Se on osa Cinesite Studiosia yhdessä sen kumppaniyrityksen Cinesite VFX kanssa. ==Elokuvat== Vuosi Elokuvan nimi Studio Huomaa 2019 Koiranpäivät Netflix / Vanguard Animation Perhe Addams Metro- Goldwyn-Mayer / Bron 2021 Flummelit Netflix / Huayi Brothers / HB Wink Animation Perhe Addams 2 Metro-Goldwyn-Mayer / Bron 2022 Riverdance – Virtauksen voima Netflix / Aniventure Vimmaiset tassut Paramount Pictures / Nickelodeon Movies / GFM Animation / HB Wink Animation / Aniventure 2023 Teenage Mutant Ninja Turtles: Mutant Mayhem Paramount Pictures / Nickelodeon Movies / Point Grey Pictures 2024 Iwájú Walt Disney Animation Studios TV sarjat Hitpig Aniventure 2025 Smurffit Paramount Pictures / Paramount Animation / Nickelodeon Movies / Marcy Media Films / LAFIG Belgium / IMPS Luokka:Animaatiostudiot Luokka:Kanadalaiset yritykset Luokka:Montreal
Aniventure

Aniventure on brittiläinen sisällöntuotanto- ja immateriaalioikeusyritys, jonka kotipaikka on Lontoo ja joka perustettiin vuonna 2013 tuottamaan perhekeskeisiä animaatioita. Aniventure tekee yhteistyötä tuotantokumppaneiden kanssa viedäkseen elokuvakonsepteja pitch-kehityksestä loppuun asti. Sillä on ensisilmäyspalvelusopimus visuaalisten tehossteiden ja animaatiopalvelustudion Cinesite kanssa. ==Elokuvat== Vuosi Elokuvan nimi Ohjaus Käsikirjoittaja Tuottaja Säveltäjä Studio Animaatiopalvelu 2022 Riverdance – Virtauksen voima Dave Rosenbaum Eamonn Butler Dave Rosenbaum Tyler Werrin Moya Doherty Joel MacDonald Adam Nagle Peter Nagle Bill Whelan River Productions Cinesite Vimmaiset tassut Rob Minkoff Mark Koetsier Chris Bailey Ed Stone Nate Hopper Mel Brooks Norman Steinberg Andrew Bergman Richard Pryor Alan Uger Rob Minkoff Guy Collins Yair Landau Adam Nagle Peter Nagle Susan Purcell Bear McCreary Flying Tigers Entertainment Align GFM Animation HB Wink Animation 2024 Hitpig Cinzia Angelini David Feiss Berkeley Breathed Dave Rosenbaum Tyler Werrin Dave Rosenbaum Adam Nagle Isabella Summers Luokka:Brittiläiset animaatiostudiot
Maistraatinportti 1

Maistraatinportti 1 (markkinointinimeltään yksinkertaisesti Maistraatinportti, aiemmin Viestintätalo) on Helsingin Länsi-Pasilassa Maistraatinportin ja Pasilankadun kulmassa sijaitseva toimistorakennus. Sen on suunnittelut arkkitehti Ilmo Valjakka ja se valmistui vuonna 1987 Yhtyneiden Kuvalehtien eli nykyisen Otavamedian pääkonttoriksi. Rakennus edustaa tyyliltään monimuotoista ja aikanaan kokeellista postmodernismia. Sen julkisivua koristaa keraaminen laatta ja erinäiset geometriset ornamentit. Valmistuessaan rakennuksen tyyli keräsi huomiota kansainvälisestikin arkkitehtuurilehdissä. Maistraatinportti palkittiin vuoden betonirakenteena 1986. == Historia == Maistraatinportti valmistui vuonna 1987 ja sen avajaisjuhlissa oli arvovieraita aina pääministeri Harri Holkeria ja tasavallan presidentti Mauno Koivistoa myöten. Otavamedian muutettua pois 2010-luvulla rakennus seisoi tyhjillään ja sen julkisivusta pudonneet laatat aiheuttivat vaaraa kadulle. Seinien ympärille asennettiin metalliverkkoa estämään niiden irtoaminen. Keväällä 2022 alkoi rakennuksen mittava peruskorjaus, jonka suunnitteli serbialaistaustainen arkkitehti Bratislav Tošković ja urakoi YIT. Valjakan suunnittelema alkuperäisilme pyrittiin säilyttämään mahdollisimman ennallaan. Peruskorjauksen myötä kiinteistöön valmistui noin 12 200 m² vuokrattavaa toimitilaa eri yrityksille. Vuonna 2023 YIT myi kiinteistön Fennialle summalla, jota ei kerrottu julkisuuteen. Peruskorjaus valmistui alkuvuodesta 2024. Vuokralaisena aloitti muun muassa henkilöstöpalveluyritys Eezy. == Kuvia == Tiedosto:Otavamedia toimitalo 01.JPG|Rakennus Otavamedian pääkonttorina vuonna 2013. Tiedosto:Otavamedia toimitalo 04.JPG|Pasilankadun puoleista julkisivua ennen peruskorjausta. == Lähteet == == Kirjallisuutta == *Mikko Pohtola (vastaav. toim.) & Kari Kyheröinen (kirj.): Talo: The House. Yhtyneet Kuvalehdet, Helsinki 1988. ISBN 951-9435-27-1 Luokka:Länsi-Pasila Luokka:Helsingin toimistorakennukset Luokka:Ilmo Valjakan suunnittelemat rakennukset
Hagen (myyttinen henkilö)

Hagen on germaanisen mytologian hahmo, joka esiintyy useissa legendoissa. Nibelungein laulussa Hagen on burgundien kuninkaan Guntherin vasalli, jo harmaantunut uskollinen soturi. Hagen on tässä eepoksessa sankari Siegfriedin surmaaja, ja Siegfriedin lesken Kriemhildin vihan ja koston pääkohde. Latinalaisessa sankarieepoksessa Waltharius Hagenin nimi on Hagano. Eepoksessa kerrotaan Hagenin nuoruudesta panttivankina sekä hänen pakenemisestaan ja myöhemmästä kiintymyksestään kuningas Gunthariukseen. Vanhoissa norjalaisissa runoelmissa Hagen esiintyy nimellä Hogni, ja hän on Gunnarin veli. Veljekset surmaa Atli eli Attila. == Lähteet == Luokka:Skandinaavinen mytologia Luokka:Germaaninen mytologia
Vehmasmäen kappeli

Vehmasmäen kappeli eli Vehmasmäen siunauskappeli on Kuopion evankelis- luterilaiseen seurakuntayhtymään kuuluvan Kallaveden seurakunnan käyttämän Vehmasmäen hautausmaan yhteydessä oleva siunauskappeli, jota käytetään vainajien siunaamisten lisäksi kyläkirkkona. Rakennuksessa on myös vainajien säilytystilat. Siunauskappeli rakennettiin 1916 vihityn kylähautausmaan läheisyyteen. Arkkitehti Elsi Borgin suunnittelema rakennus valmistui 1956. Sen tunnusmerkkinä on korkea harjakatto, kuten monessa muussakin kirkossa ja kappelirakennuksessa. Vehmasmäen kappelin alkuperäisen asun arkkitehtoninen muoto oli saanut vaikutteita ruotsalaisen arkkitehdin Gunnar Asplundin 1910-luvulla Tukholman Eteläiselle hautausmaalle (Skogskyrkogårdeniin) suunnittelemasta metsäkappelista. Myös arkkitehti Oiva Kallion 1920-luvulla suunnittelemassa Ruoveden siunauskappelissa oli vaikutteita Tukholman metsäkappelista. Vaikutteiden siirtymistä selittää osaltaan se, että Elsi Borg työskenteli tuolloin Oiva Kallion arkkitehtitoimistossa. Vehmasmäen kappelin alkuperäinen asu on paljolti kadonnut myöhemmissä muutostöissä. Vehmasmäen kappelin laajentamisen suunnitteli Oulussa arkkitehdiksi opiskellut Matti Höyhtyä (1942–1999). Rakennuksen laajentaminen tapahtui 1980-luvun puolivälissä. ==Lähteet== Luokka:Kuopion kirkot
Sousceyrac-en-Quercy

Sousceyrac-en-Quercy on kunta Lounais-Ranskassa Lotin departementissa Oksitanian alueella. Se sijaitsee noin 40 kilometriä Figeacin kaupungista pohjoiseen. Sousceyrac-en-Quercyn kunta muodostettiin 1. tammikuuta 2016, jolloin viisi kuntaa Calviac, Comiac, Lacam-d'Ourcet, Lamativie ja Sousceyrac yhdistyivät. Château de Grugnac on rakennettu 1400-luvulla. Sen rakennuttivat Turennen varakreivit. Linna on ollut historiallisten monumenttien listalla vuodesta 1989 lähtien. ==Kunnan kirkkoja== Tiedosto:St Martin church in Sousceyrac (1).jpg|Saint-Martinin kirkko, Sousceyrac Tiedosto:St John the Baptist church in Comiac (1).jpg|Saint-Jean-Baptisten kirkko, Comiac Tiedosto:Saint Stephen church in Calviac (7).jpg|Saint-Étiennen kirkko, Calviac Tiedosto:Vue aérienne de Lamativie.jpg|Saint-Julienin kirkko, Lamativie Tiedosto:1654005161-Lacam-d_Ourcet--Lot-Tourisme-C-- Novello-160606-123704.jpg|Marian taivaaseenottamisen kirkko, Lacam-d'Ourcet ==Lähteet== ==Aiheesta muualla== Luokka:Lotin kunnat
Kiovan eläintarha

Kiovan eläintarha () on Kiovassa Ukrainassa sijaitseva eläintarha. Se aloitti toimintansa 21. maaliskuuta 1907.Historical Information about Kyiv Zoo Kyiv Zoo, viitattu 21.8.2024 Se on yksi suurimmista eläintarhoista koko entisellä Neuvostoliiton alueella.War in Ukraine: what is happening to the animals in Ukraine’s zoos? Tsavo Trust, viitattu 21.8.2024 Kiovan eläintarhan lähes kaikki eläimet siirrettiin Saksaan natsimiehityksen aikana. Eläintarha kunnostettiin heti miehityksen päätyttyä marraskuussa 1943 ja avattiin kävijöille uudelleen 10. huhtikuuta 1944. Vuonna 1966 aloitettiin Kiovan eläintarhan pitkäaikainen uudellenrakennus ja laajennus. Se sai valtiollisen eläintarhan aseman vuonna 1983. Vuosien 1992–1997 siirtymäkausi oli eläintarhalle hyvin vaikea, mutta vuonna 1998 alettiin tehdä tulevaan kehitykseen vaikuttaneita muutoksia. Kiovan eläintarha erotettiin vuonna 2007 Euroopan eläintarha- ja akvaariojärjestöstä. Naaraskarhu oli tullut siirretyksi tilaan, jossa uusi ympäristö ja uusi kanssa-asukki olivat tuottaneet sille stressiä. Eläin oli hakannut päätään betoniseinää vasten, ja sille oli tehty eutanasia päiviä myöhemmin. Naturewatch Foundation vaati Kiovan eläintarhan sulkemista ja eläinten lähettämistä muualla Eurooppaan. Eläinsuojelujärjestöjen mukaan eläimiä oli edellisinä vuosina kuollut siellä aliravitsemuksen, hoidon puutteen ja kaltoinkohtelun seurauksena.Shocking Number of Animals Dying at Kiev Zoo The Moscow Times 23.3.2011, viitattu 21.8.2024 Venäjän aloitettua täysimittaisen hyökkäyksen Ukrainaan helmikuussa 2022 Kiovan eläintarha on jatkanut toimintaansa sodan oloissa.Vira Shurmakevych, Kyiv Zoo builds new home for Ara parrots saved from war – photos Ukrajinska pravda 16.8.2024, viitattu 21.8.2024 Sota on kuitenkin vahvasti vaikuttanut eläintarhan toimintaan. == Lähteet == Eläintarha Luokka:Ukrainan eläintarhat
Tomiko Itooka

Tomiko Itooka (; 23. toukokuuta 1908 Osaka, Japani – 29. joulukuuta 2024) oli japanilainen nainen ja maailman vanhin elossa ollut henkilö. Hänestä tuli maailman vanhin elossa oleva henkilö espanjalaisen Maria Branyas Moreran kuoltua 19. elokuuta 2024. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1908 syntyneet Luokka:Vuonna 2024 kuolleet
De Lane Lea Studios

pienois|pysty|Studiorakennus ulkoa. De Lane Lea Studios on Lontoon Sohossa sijaitseva äänitysstudio. Sen perusti Major William De Lane Lea 1940-luvulla, jolloin siellä dubattiin englantilaisia ja ranskalaisia elokuvia. Musiikkistudio rakennukseen valmistui 1960-luvulla, esimerkiksi Queen-yhtye levytti siellä osan vuonna 1973 ilmestyneestä esikoisalbumistaan. 1980-luvulla studio erikoistui elokuvien ja tv-ohjelmien jälkiäänityksiin. Warner Bros. osti studiot marraskuussa 2012 ja nimeksi vaihtui Warner Bros De Lane Lea. == Lähteet == == Aiheesta muualla == * Discogs Luokka:Brittiläiset musiikkistudiot Luokka:Lontoon kulttuuri Luokka:City of Westminsterin rakennukset ja rakennelmat Luokka:Soho (Lontoo) Luokka:Warner Bros.
Dyrøyn kirkko

Dyrøyn kirkko () on Dyrøyn kunnassa Tromssan läänissä Norjassa sijaitseva puinen pitkäkirkko vuodelta 1880. ==Lähteet== ==Aiheesta muualla== Luokka:Norjan puukirkot Luokka:Dyrøy
Brøstadin kirkko

Brøstadin kirkko () on Dyrøyn kunnassa Tromssan läänissä Norjassa sijaitseva puinen pitkäkirkko vuodelta 1937. ==Lähteet== ==Aiheesta muualla== Luokka:Norjan puukirkot Luokka:Dyrøy
Odessan eläintarha

Odessan eläintarha () on Odessassa Ukrainassa sijaitseva eläintarha, jonka perusti Henre Beizert vuonna 1922.Odesa Zoo Association of Zoos of Ukraine, viitattu 21.8.2024 Odessan eläintarha sijaitsi alun perin Vorontsovin palatsin alapuutarhassa lähellä Odessan satamaa. Nykyiseen paikkaan eläintarha siirrettiin vuonna 1937. Toisessa maailmansodassa Odessan eläintarha suljettiin miehityksen ajaksi lokakuusta 1941 huhtikuuhun 1944. Eläimiä ei pystytty evakuoimaan, mutta Henre Beizert onnistui organisoimaan niiden ruokkimisen. 12. huhtikuuta 1944 Odessan eläintarha avattiin yleisölle uudelleen. Vuonna 1987 Odessan eläintarhaan avattiin akvaterraario. Vuonna 2013 Odessan kaupunginvaltuusto hyväksyi eläintarhan kehitys- ja jälleenrakennusohjelman nimeltään Zoopark-100. 1. tammikuuta 2022 Odessan eläintarhassa oli 1 754 eläinyksilöä, ja eläinlajeja oli edustettuina 231. Siellä oli myös Ukrainan eläintarhoista eniten petolintuja. Osa Odessan eläintarhassa edustetuista lajeista kuuluu Punaiseen kirjaan. == Lähteet == Luokka:Ukrainan eläintarhat Eläintarha
Dønnesin kirkko

Dønnesin kirkko () on Dønnan kunnassa Nordlandin läänissä Norjassa sijaitseva kivinen pitkäkirkko 1200-luvulta. ==Kuvia== Dønnes kirke04.JPG|Kirkkosali ==Lähteet== ==Aiheesta muualla== Luokka:Norjan kivikirkot Luokka:Dønna
Nordvikin kirkko

Nordvikin kirkko () on Dønnan kunnassa Nordlandin läänissä Norjassa sijaitseva puinen pitkäkirkko vuodelta 1871. ==Lähteet== ==Aiheesta muualla== Luokka:Norjan puukirkot Luokka:Dønna
Løktan kirkko

Løktan kirkko () on Dønnan kunnassa Nordlandin läänissä Norjassa sijaitseva puinen pitkäkirkko vuodelta 1968. ==Lähteet== ==Aiheesta muualla== Luokka:Norjan puukirkot Luokka:Dønna
Eidskogin kirkko

Eidskogin kirkko () on Eidskogin kunnassa Innlandetin läänissä Norjassa sijaitseva puinen ristikirkko vuodelta 1665. ==Lähteet== ==Aiheesta muualla== Luokka:Norjan puukirkot Luokka:Eidskog
Vestmarkan kirkko

Vestmarkan kirkko () on Eidskogin kunnassa Innlandetin läänissä Norjassa sijaitseva puinen pitkäkirkko vuodelta 1883. ==Lähteet== ==Aiheesta muualla== Luokka:Norjan puukirkot Luokka:Eidskog
Magnorin kirkko

Magnorin kirkko () on Eidskogin kunnassa Innlandetin läänissä Norjassa sijaitseva puinen pitkäkirkko vuodelta 1923. ==Lähteet== ==Aiheesta muualla== Luokka:Norjan puukirkot Luokka:Eidskog
Jaakko Lehtovirta

Jaakko Lehtovirta (s. 1964 Hämeenlinna) on suomalainen suurlähettiläs.AP Sarjanto, Kiovassa juhlittiin joulua halaamalla lämpimästi – Suurlähettiläs Jaakko Lehtovirta tekee voimaantumisreissuja Hämeenlinnaan Hämeenlinnan kaupunkiuutiset 3.1.2023, viitattu 21.8.2024 Lehtovirta kirjoitti ylioppilaaksi Hämeenlinnan lyseon lukiosta vuonna 1983. Hän opiskeli Turun yliopistossa yleistä historiaa ja väitteli filosofian tohtoriksi.Vuoden lyseolainen on Ukrainan suurlähettiläs Jaakko Lehtovirta Hämeenlinnan lyseon lukio 7.12.2023, viitattu 21.8.2024 Lehtovirta aloitti työskentelyn ulkoministeriön palveluksessa vuonna 2001. Hän on työskennellyt Suomen edustustoissa Kuala Lumpurissa, Tokiossa ja Moskovassa. Lisäksi hän on ollut ulkoministeriön Venäjä-yksikön päällikkö ja ulkoministeriön pääopettaja maanpuolustuskursseilla. Lehtovirta astui virkaan Suomen suurlähettiläänä Ukrainassa 1. syyskuuta 2022. Hänellä on ulkoasiainneuvoksen arvonimi. == Lähteet == Luokka:Suomen suurlähettiläät Luokka:Vuonna 1964 syntyneet Luokka:Elävät henkilöt
Politiets Fellesforbund

Politiets Fellesforbund on norjalainen poliisien ammattiliitto, joka perustettiin vuonna 1997 yhdistämällä Norsk Politiforbund ja Lensmannsetatens Landslag. Se kuuluu Unio-keskusjärjestöön, ja sillä oli noin 17 000 jäsentä vuonna 2023. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan poliisitoimi
Spettekaka

Spettekaka tai spettkaka on kartionmuotoinen kananmunasta, sokerista ja perunajauhosta tehdystä tahnasta pyörivän vartaan avulla valmistettu leivonnainen, joka on suosittu erityisesti Ruotsin Skånessa. Renessanssin aikana sitä valmistettiin ympäri Länsi-Eurooppaa, josta se oletettavasti kuningashovin välityksellä levisi Ruotsiin. Ranskassa leivos tunnetaan nimellä gâteau à la broche. "Skånelainen spettekaka" on Euroopan unionin maantieteellisellä merkinnällä suojaama tuotenimi. ==Lähteet== ==Aiheesta muualla== Luokka:Leivokset Luokka:Ruotsalainen keittiö Luokka:Skånen lääni Luokka:Euroopan unionin maantieteellisesti suojatut nimet elintarvikkeille
Aleksandr Lapin

Aleksandr Lapin (; s. 1964 Kazan) on venäläinen kenraalieversti.Iryna Balachuk, Dismissed Russian commander Lapin heads General Staff of Russia's Ground Forces Ukrajinska pravda 10.1.2023, viitattu 22.8.2024 Lapin toimi vuosina 2017–2019 komentajana ja venäläisten joukkojen esikuntapäällikkönä Syyriassa. Vuoden 2022 lokakuun loppuun saakka hän oli Venäjän keskisen sotilaspiirin komentaja. 29. maaliskuuta 2022 Lapin palkitsi Ukrainaan hyökänneet sotilaat, jotka osoittivat ”rohkeutta ja sankaruutta” Tšernihivin alueen asutuskeskusten ”vapauttamisessa”. Palkittuihin sotilaisiin kuului Lapinin poika Denis Lapin. Muutama päivä myöhemmin Venäjä kuitenkin veti alueelta joukkonsa. 4. heinäkuuta 2022 Lapinille myönnettiin Venäjän federaation sankarin arvonimi. Lokakuussa 2022 Ramzan Kadyrov arvosteli ankarasti Lapinia, piti tätä epäpätevänä ja syytti tätä tilanteesta, jossa Venäjän joukot joutuivat vetäytymään Lymanin rintamalta. Lapin erotettiin silloisesta asemastaan. Tammikuussa 2023 ilmoitettiin Lapinin päässeen Venäjän asevoimien maajoukkojen yleisesikuntapäälliköksi. Keväällä 2024 Lapinista tehtiin Leningradin sotilaspiirin johtaja.Ellie Cook, Top General Behind Russia's 2022 Lyman Retreat Blamed For Kursk Failures Newsweek 21.8.2024, viitattu 22.8.2024 Hän hajotti Kurskin turvallisuusneuvoston kuukausia ennen kuin Ukrainan joukot tekivät Kurskin alueelle yllätyshyökkäyksen elokuussa 2024. Lapinin päätöksen taustalla oli ajatus siitä, että armeijan valmiudet itsessään riittäisivät Venäjän rajan turvaamiseen. Kurskin alueella oli ollut pulaa sotilaista jo ennen Lapinin päätöstä.Thomas Grove, How a General’s Blunder Left Russia’s Border Vulnerable Wall Street Journal 21.8.2024, viitattu 22.8.2024 == Lähteet == Luokka:Venäläiset kenraalit Luokka:Vuonna 1964 syntyneet Luokka:Elävät henkilöt